হামলা করেছিল আ.লীগ: ফখরুল - Ajker Somoyer Barta
Home জাতীয় হামলা করেছিল আ.লীগ: ফখরুল
হামলা করেছিল আ.লীগ: ফখরুল
দুর্নীতির মামলায় রায় শুনতে বিএনপি চেয়ারপারসন বেগম খালেদা জিয়া আদালতে যাওয়ার সময় ‘আওয়ামী লীগের সন্ত্রাসীরা’ হামলা করেছিল বলে অভিযোগ করেছেন বিএনপি মহাসচিব মির্জা ফখরুল ইসলাম আলমগীর।
জিয়া অরফানেজ ট্রাস্ট দুর্নীতির মামলায় বিএনপি নেত্রীর পাঁচ বছরের সাজা ঘোষণার পর নয়াপল্টনে দলীয় কার্যালয়ে কার্যালয়ে এক সংবাদ সম্মেলনে ফখরুল এই অভিযোগ করেন।
বিএনপি নেতার অভিযোগ, এই রায় ঘোষণাকে কেন্দ্র করে ‘আওয়ামী লীগের সন্ত্রাসীরা’ গোটা শহরে ত্রাসের রাজস্ব কায়েক করেছে।
বেলা পৌনে ১২টার দিকে রায় শুনতে গুলশানে নিজ বাসভবন থেকে গাড়ি বহর নিয়ে রওয়ানা হন খালেদা জিয়া। তিনি মগবাজার ফ্লাইওভার হয়ে বকশিবাজারে আদালত এলাকায় যাবেন বলে ধারণা করেছিল পুলিশ। আর এই পথের নিরাপত্তায় ব্যাপক ব্যবস্থা নেয়া হয়।
কিন্তু খালেদা জিয়া উড়ালসড়ক ধরে না গিয়ে নিচের রাস্তা ধরে এগিয়ে যান। এ সময় এফডিসি মোড়ের আগে বিএনপির নেতা-কর্মীরা তার গাড়িবহরকে কেন্দ্র করে জড়ো হয়।
এতে খালেদা জিয়ার যাত্রায় বিলম্ব হয়। আর তিনি দুই ঘণ্টা পর বকশিবাজারে আদালতে গিয়ে উপস্থিত হন।
খালেদা জিয়ার উড়ালসড়কের নিচ দিয়ে আদালতে যাওয়ার সিদ্ধান্তে অপ্রস্তুত হয়ে যায় পুলিশ। তবে কিছুক্ষণের মধ্যে পুলিশ খালেদা জিয়ার গাড়িবহরের সামনে এগিয়ে যায়।
কিছুক্ষণ পর মগবাজার ও পরে কাকরাইল এলাকায় বিএনপির নেতা-কর্মীদের সঙ্গে পুলিশের সংঘর্ষ হয়। এ সময় দুটি মোটরসাইকেলে আগুন দেয়ার পাশাপাশি একটি গাড়ি ভাঙচুর করে বিএনপির নেতা-কর্মীরা।
তবে ফখরুল দাবি করেছেন, বিএনপির স্বতস্ফূর্ত ও শান্তিপূর্ণ বহরে আক্রমণ করেছে ‘আওয়ামী লীগের সন্ত্রাসীরা।’
বিএনপি মহাসচিব বলেন, ‘স্বতস্ফূর্ত যে সমর্থক, কর্মীরা তার (খালেদা জিয়া) গাড়ির সঙ্গে আদালতে এসেছেন, তাদের ওপর আওয়ামী লীগের সন্ত্রাসীরা চড়াও হয়েছে। সারা শহরে আওয়ামী লীগের সন্ত্রাসীরা মোড়ে মোড়ে পাহারা বসিয়েছে এবং তারা পুলিশের সহযোগিতায় তারা আক্রমণ করেছে।’
ফখরুল বলেন, ‘আজকে সম্পূর্ণ শান্তিপূর্ণভাবে দেশনেত্রী যখন তার বহর নিয়ে আদালতে আসছিলেন, এই রায়ের জন্য। আইনের প্রতি তিনি এতটাই শ্রদ্ধাশীল যে তিনি বারবার হাজিরা দিয়েছেন এবং এই রায়ের জন্য আজকে আদালতে এসেছেন।’
এই রায়কে কেন্দ্র করে সরকার একটি যুদ্ধাবস্থা তৈরি করেছে অভিযোগ করে ফখরুল বলেন, ‘সরকারই গোটা পরিবেশকে অস্থিতিশীল করেছে এবং রাষ্ট্রযন্ত্রকে ব্যবহার করে রাষ্ট্রীয় সন্ত্রাস করেছে।’
Previous articleখালেদার বিশেষ সহকারী শিমুল বিশ্বাস গ্রেপ্তার
Next articleবরিশালে ৮৯ উন্নয়ন কাজের উদ্বোধন করলেন প্রধানমন্ত্রী
আইয়ুব বাচ্চুর জন্য কনসার্টে কাঁদলেন জেমস অক্টোবর 18, 2018
জমি থেকে তোলা হলো ৮ কেজি ওজনের একটি মিষ্টি আলু! অক্টোবর 18, 2018
নিম্নাঞ্চলটি আজ অভিজাত জনপদ অক্টোবর 18, 2018
ভারতে এয়ার হোস্টেজ তরুণীর শ্লীলতাহানি, যুবক গ্রেপ্তার অক্টোবর 18, 2018
প্রাথমিকের বার্ষিক পরীক্ষা এগিয়েছে অক্টোবর 18, 2018
সাংসদপুত্রদের দ্বন্দ্বে আ.লীগে উত্তাপ অক্টোবর 18, 2018
বাচ্চু ভাই আমার শিক্ষক: পার্থ বড়ুয়া অক্টোবর 18, 2018
রাজনীতির শিকার আন্তনগর ট্রেন অক্টোবর 18, 2018
দীর্ঘ সময় কম্পিউটারে কাজ করেন? অক্টোবর 18, 2018
নির্বাচনের আগে সাত হাজার বন্দীর মুক্তি অক্টোবর 18, 2018